stanford-oval/wikipedia huggingface dataset:
ג'ק וולף
ביוגרפיה

וולף נולד בדיוסברי, מערב יורקשייר. יש לו אחות צעירה ממנו. הוא למד בבית הספר אקוורת  לאחר מכן סיים את לימודיו באקדמיה מאונטוויו לאמנויות התיאטרון בלונדון בשנת 2017.  הוא גם התאמן בבית הספר למוזיקה של צ'טהאם במנצ'סטר .
קריירה

תפקידו הראשון בטלוויזיה היה במחזמר "My life, the musical"' בשנת 2017. באותה שנה הופיע בתיאטרון צ'רינג קרוס במחזה "The Braille Legacy" בתפקיד לואי ברייל ובהצגה "פינוקיו" שהוצגה בתיאטרון המלכותי הלאומי.
בשנת 2018 שיחק בתפקיד ראשי בעונה הרביעית של הסדרה הבריטית "Hetty Feather"/
בינואר 2022 פורסם כי וולף ישחק בעונה בשנייה של סדרת הטלוויזיה צל ועצם המבוססת על סדרת הספרים של לי ברדוגו.
הסרט "חליל הקסם" בכיכובו יצא במהלך שנת 2022.
ב-2023 שיחק בתפקיד גייב גודמן במחזמר כמעט נורמלי, שהוצג ב-Donmar Warehouse בקובנט גארדן שבלונדון. בשנת 2024 המשיך לשחק בהפקה שעלתה ב-Wyndham's Theatre. על תפקיד זה היה מועמד בשנת 2024 לפרס לורנס אוליבייה לשחקן הטוב ביותר בתפקיד משנה במחזמר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2022 | חליל הקסם | טים ווקר / הנסיך טמינו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | My life, the musical | בן |  |
| 2018 | Hetty Feather | סמואל בוסקומב | תפקיד ראשי (עונה 4) |
| 2018 | Father Brown | ג'ורג' צ'ייס | פרק: "בית האלוהים"  |
| 2019 | המכשף | נדבור | פרק: "הרבה יותר" |
| 2021 | Inside No. 9 | אוליבר | פרק: "ליל הנשף האחרון"  |
| 2023–הווה | צל ועצם | ווילן הנדריקס | תפקיד ראשי (עונה 2); 8 פרקים  |
תיאטרון

| שנה | כותרת | תפקיד | תיאטרון | הערות |
| --- | --- | --- | --- | --- |
| 2017 | The Braille Legacy | לואי ברייל | תיאטרון צ'רינג קרוס | תפקיד ראשי  |
| 2017 | פינוקיו | דני/פינוקיו | התיאטרון המלכותי הלאומי |   |
| 2019 | סוויני טוד: הספר השטן מרחוב פליט | טוביאס ראג | תיאטרון הלירי בבלפסט | אופרה  |
| 2019 | המוזיקאי | הילד | אנסמבל בלפסט | אופרה |
| 2019–2020 | מלכת השלג | קאי | תיאטרון רוז קינגסטון | תפקיד ראשי  |
| 2021 | The Magician's Elephant | פיטר | הלהקה השייקספירית המלכותית | מחזמר, תפקיד ראשי |
| 2023 | כמעט נורמלי | גייב גודמן | Donmar Warehouse | מחזמר |
| 2024 | כמעט נורמלי | גייב גודמן | Wyndham's Theatre | מחזמר |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס אוליבייה | השחקן הטוב ביותר בתפקיד משנה במחזמר | כמעט נורמלי | מועמדות |  |
הערות שוליים

↑  "The Braille Legacy" (PDF). ביולי 2017. נבדק ב-29 ביולי 2021. {{cite web}}:  (עזרה)
↑  "Autumn Graduate News". Mountview Academy of Theatre Arts (באנגלית בריטית). נבדק ב-2021-03-28.
↑  "Jack Wolfe". Spotlight. נבדק ב-2021-03-27.
↑  Jack Wolfe: Wiki, Bio, Age, Height, Career, Family, Girlfriend, Net Worth - Press Informant, Nigeria News Paper, Press Informant, Nigeria News Paper, ‏1 בundefined 2022
↑  REVIEW: Pinocchio, National Theatre ✭✭✭, British Theatre, ‏5 בנובמבר 2017
↑  Alex O’Connell, The Magician’s Elephant: the story behind the RSC’s new show, The Times, ‏6 בספטמבר 2021
↑  ‘Shadow and Bone’ season 2 starts production, RAPPLER, ‏1 בundefined 2022
↑  Andreas Wiseman, Deadline, Deadline, ‏2 בספטמבר 2021
↑  "Father Brown". BBC. נבדק ב-29 ביולי 2021. {{cite web}}:  (עזרה)
↑  "Inside No. 9". BBC. 8 ביוני 2021. נבדק ב-29 ביולי 2021. {{cite web}}:  (עזרה)
↑  Dominick, Nora. "Netflix's "Shadow And Bone" Has Officially Cast Nikolai, Wylan, And More For Season 2, And I'm Freaking Out". BuzzFeed (באנגלית). נבדק ב-2022-01-13.
↑  "The Braille Legacy: Jack Wolfe debuts in title role, full cast". Stage Faves. 8 במרץ 2017. נבדק ב-29 ביולי 2021. {{cite web}}:  (עזרה)
↑  "Pinocchio". National Theatre. 2017-06-06. נבדק ב-2021-03-28.
↑  "Jack Wolfe". National Theatre. נבדק ב-29 ביולי 2021. {{cite web}}:  (עזרה)
↑  "Review: Sweeney Todd at the Lyric, Belfast". 8 בפברואר 2019. נבדק ב-29 ביולי 2021. {{cite web}}:  (עזרה)
↑  "The Snow Queen (2019): Jack Wolfe". Rose Theatre Kingston (באנגלית בריטית). נבדק ב-2021-03-28.
↑  Stewart, Greg (22 בנובמבר 2019). "Interview: Jack Wolfe on The Snow Queen at Rose Theatre Kingston". נבדק ב-30 ביולי 2021. {{cite web}}:  (עזרה)
↑  Orme, Steve (13 ביולי 2021). "Jack to make RSC debut in Magician's Elephant". British Theatre Guide. נבדק ב-29 ביולי 2021. {{cite web}}:  (עזרה)
↑  Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
| --- | --- |
בקרת זהויות :  BIBSYS: 6040292  GND: 123615374X  ISNI: 0000 0003 5942 5735  NTA: 240755286  VIAF: 7505164298346608630002   WorldCat (עם VIAF): 7505164298346608630002
גלילן שחור

| גלילן שחור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: קווצי עור
מחלקה:: מלפפוני ים
סדרה:: פשוטי בחנין
משפחה:: גלילניים
סוג:: גלילן
מין:: גלילן שחור
שם מדעי
 Holothuria atra ‏Jäger, 1833
גלילן שחור (שם מדעי: Holothuria atra) הוא מלפפון ים מסוג גלילן. תפוצתו באוקיינוס השקט, באוקיינוס ההודי, ובים סוף, כולל מפרץ אילת.
תיאור פיזיולוגי

אורך גופו מגיע עד 50 ס"מ. צבעו חום-שחור וגופו גלילי, ארוך ושרירי ובו שני פתחים. בצד הקדמי נמצא הפה וסביבו ערוכים בחנינים מורחבים (מעין משושים), המשמשים לליקוט המזון והעברתו פנימה. בקצה האחורי נמצא הביב. מן הפה ועד לביב עובר מעי ארוך. לאורך הגב והגחון ישנה מערכת של תעלות מים. בעזרת הבחנינים הוא מעביר אל הפה סחופת הכוללת אצות, שיירי צמחי מים, שברי אלמוגים ועוד. במעי נספגים חומרי המזון ולקט אורגאני וכל השאר מופרש דרך הביב כגלילים רבים.
רבייה

הרבייה משתנה בהתאם לעונות השנה. בעונה החמה הרבייה היא מינית. הזכרים והנקבות פולטים את תאי הביצה ותאי הזרע למים. הזחלים שבוקעים שוחים בחופשיות עד סיום הגלגול ואז יורדים לדור בקרקעית. בעונה הקרה ההתרבות היא א-מינית ונעשית על ידי ניתוק מקטע מאמצע הגוף אשר ממנו מתפתחים יתר האיברים, עד להיווצרות גלילן שלם. משך תהליך זה אורך כחודשיים.
התנהגות

הגלילן השחור מצוי עד עומק של 25 מטר. שוכן קרקעית ומשתמש בחול כדי להסתתר מפני טורפים, בכך שהוא עורם חול על גבו, עד שכמעט לא ניתן לראותו. הוא נע במים בתנועות גליות איטיות ומתגונן כנגד טורפים על ידי הפרשת רעלים בעלי ריח דוחה.
הערות שוליים

↑  גלילן שחור באתר הרשימה האדומה של IUCN
דוד צור (איש עסקים)

| --- | --- |

 לידה:  27 במרץ 1950 (בן 74) תל אביב
 מדינה:  ישראל 
 ידוע בשל:  מייסד חברת קמהדע ומנהלה בפועל במשך 25 שנה
 פרסים והוקרה:  פרס התעשייה למפעל חיים לשנת 2023
 
דוד צור (נולד ב-27 במרץ 1950) הוא איש עסקים, נספח כלכלי לשעבר מטעם משרד התעשייה והמסחר; מייסד חברת קמהדע ומנהלה במשך 25 שנה. חתן פרס התעשייה למפעל חיים לשנת 2023 על תרומתו לתעשייה בכלל ולתעשיית הביופארמה בפרט.
ביוגרפיה

נולד בתל אביב לטובה ויעקב צור. בגיל שבע עבר לגור אצל דודיו בחולון. שירת בצה"ל בחטיבת הצנחנים.
השלים לימודי תואר ראשון בכלכלה ויחסים בין-לאומיים, ותואר שני במנהל עסקים באוניברסיטה העברית בירושלים.
בשנת 1975 החל לעבוד במשרד התעשייה והמסחר כבוגר קורס נספחים מסחריים. היה כלכלן ראשי לסחר חוץ, סגן הממונה על תקציבי סחר חוץ, ונציג המשרד בוועדות במכון היצוא הישראלי ובהתאחדות התעשיינים.
בשנת 1978 שימש נספח כלכלי בשגרירות ישראל באיראן. בשנים 1979–1983 שימש נספח כלכלי ונציג הסחר הממשלתי בשגרירות ישראל בבואנוס איירס.
בשנת 1984, יחד עם שותפו הארגנטיני רלף האן, ייסד את חברת ראד כימיקלים ליצור חומרי גלם לתעשיית התרופות.
בשנת 1990 הקימו צור והאן את חברת קמהדע, כולל מפעל מאושר FDA[דרושה הבהרה] בבית קמה ומעבדות פיתוח בפארק המדע קריית ויצמן ברחובות. צור שימש מנכ"ל קמהדע מיום ייסודה ועד שנת 2015. בשנים אלה החברה פיתחה, ייצרה ושיווקה תרופות ייחודיות מצילות חיים בהיקף מצטבר של יותר ממיליארד דולר, עם מערך מפיצים ביותר מ-25 מדינות. בשנת 2005 נרשמה החברה למסחר בבורסה לניירות ערך בתל אביב והפכה לחברה ציבורית, ובכך הייתה לחברת הביופרמה הראשונה שנסחרה בישראל. ב-2013 הייתה לחברת הביופרמה הישראלית הראשונה שנסחרה בנאסד"ק. בשנים אלה עבדו בחברה כשלוש מאות וחמישים עובדים.
בתקופת ניהולו יזם צור שיתופי פעולה אסטרטגיים עם חברות רב לאומיות: ARC, הצלב האדום האמריקאי, Baxter, Baxalta ועוד, למשל במוצר הדגל של קמהדע: התרופה Glassia, הניתנת בעירוי למטופלים הסובלים מחוסר גנטי בחלבון. בתקופה זאת הקימה החברה, בין השאר, מפעל לייצור נסיוב נגד הכשת נחשים, בשיתוף פעולה עם משרד הבריאות בישראל.
עם תום כהונתו כמנכ"ל קמהדע בשנת 2015, אחרי 25 שנים, שימש צור סגן יו"ר חברת פיתוח התרופות בחברה וסגן פעיל ליו"ר הדירקטוריון. נכון לשנת 2024 משמש דירקטור בחברה.
צור משמש דירקטור בחברות ציבוריות נוספות, כגון Bioharvest הנסחרת בטורונטו ו-Kanabo הנסחרת בלונדון. שימש גם יו"ר Collplant Biotechnologies הנסחרת בנאסד"ק.
דוד צור נשוי לעדנה ואב לשלוש בנות. מתגורר בנס ציונה.
הוקרה

בתקופת כהונתו של דוד צור כמנכ"ל זכתה קמהדע פעמיים בפרס יצואן מצטיין. צור עצמו דורג 14 בין 50 המנהלים המצטיינים במשק לשנת 2013 בעיתון כלכליסט.
בשנת 2023 זכה צור בפרס התעשייה למפעל חיים מטעם התאחדות התעשיינים.
תרומה לקהילה

צור מרצה בהתנדבות בבתי ספר על יזמות ופיתוח תרופות; כיהן כשופט בתחרויות של יזמות; סייע בארגון ובתמיכה בקייטנות לילדים חולי המופיליה.
חבר בחוג הידידים של מרכז פרס לשלום ולחדשנות.
מתנדב במעגלי תמיכה בנפגעי טראומה.
הערות שוליים

↑  מאינטל עד קבוצת אקרשטיין: אלו זוכי פרס התעשייה לשנת 2023, באתר אייס, 16 ביולי 2023
↑  מחיר גבוה מעכב רכישת בשר מארגנטינה, מעריב, 26 באוקטובר 1980
↑  מתקדמים, מעריב, 17 בפברואר 1992
↑  ניר צליק ושניר הנדלר, דוד צור, מנכ"ל קמהדע: "אנחנו דוגמה לזה שהביומד הוא סיפור אמיתי", באתר כלכליסט, 4 במרץ 2013
↑  ניר צליק, קמהדע גייסה 51.6 מיליון דולר בדיסקאונט של 14% על מחיר השוק, באתר כלכליסט, 31 במאי 2013
↑  TheMarker digital, קמהדע תרשום בחציון הכנסות בסך 6.2 מיליון שקל בגין הסדר חדש עם הצלב האדום האמריקאי, באתר TheMarker‏, 22 בפברואר 2006
↑  יורם גביזון, דוד צור: "קמהדע תחתום על הסכם לשיתוף פעולה אסטרטגי אחת לרבעון", באתר הארץ, 27 באוגוסט 2010
↑  יורם גביזון, קמהדע תפתח ותייצר נסיוב נגד ארס נחשים עבור משרד הבריאות ב-20 מיליון שקל, באתר הארץ, 9 במרץ 2009
↑  ניר צליק, אחרי 25 שנה: דוד צור מפנה את כיסא המנכ"ל בקמהדע, באתר כלכליסט, 19 באפריל 2015
↑  עופר וולפסון, קמהדע: עמיר לונדון יחליף את דוד צור, באתר News1 מחלקה ראשונה, 28 באפריל 2015
↑  דוד צור מונה ליו"ר דירקטוריון קולפלנט, באתר News1 מחלקה ראשונה, 14 בינואר 2018
↑  שירות גלובס, ‏על בד וקמהדע זכו בתואר יצואן מצטיין מטעם נשיא המדינה, באתר גלובס, 7 בינואר 2013
↑  חולקו פרסי היצואן המצטיין לשנת 2011, באתר port2port.co.il
↑  כלכליסט, המנהלים הטובים: מקומות 11–20, באתר כלכליסט, 30 בדצמבר 2013
↑  סוניה גורודיסקי, "אות ומופת לכולנו": נחשפו שמות זוכי פרס התעשייה לשנת 2023, באתר ישראל היום, 12 ביולי 2023
↑  פרס מפעל חיים ע"ש אריה שנקר, באתר התאחדות התעשיינים
גפיים

התפתחות בלתי-תלויה של כנפיים לתעופה מהגפיים העליונות, מימין לשמאל: עוף, עטלף ופטרודקטיל (דינוזאור מעופף)
אבולוציית ניוון האצבעות ברגל הסוס
בבעלי חוליות, גפיים הם איברים עם עצמות, מפרקים ושרירים המסייעים לבעל החיים להניע את עצמו ביחס לסביבתו, לאחוז בחפצים, להניע חפצים או לעבד חפצים, שאינן חלק מעמוד השדרה או הראש. הגפיים מוקפות בעור ועל פי רוב מכילות גם ציפורניים.
בפרוקי-רגליים, גפיים הם זוג איברים בעלי שרירים ומפרקים, המחוברים לפרק של פרוק הרגליים ומכילים שרירים ומפרקים. לדוגמה: רגליים, גפי פה ומחושים.
בלשון יחיד, מכונה כל אחד מהגפיים בשם גף.
בבעלי חוליות

תת מערכת בעלי החוליות מתחלקת לשניים: דגים ובעלי גפים. מבין בעלי הגפים שרדה רק קבוצת בעלי ארבע רגליים המכילה את מחלקת דו-החיים ושלוש מחלקות בעלי שפיר עוברי – הזוחלים העופות והיונקים. קבוצה זו מכילה גם את מחלקת הדינוזאורים שנכחדה. לכל בעלי החיים בקבוצת בעלי ארבע רגליים יש ארבע גפיים או שרידים שלהן (במקרה של הנחש או הקיווי).
הגפיים מתחלקים לזוגות – גפיים גולגולתיות (craniali, בצד הגולגולת; קדמיות או עליונות) וגפיים זנביות (caudali, בצד הזנב; אחוריות או תחתונות). הגפיים הגולגולתיות מחוברות אל השכמות ואל עצם הבריח ואילו הזנביות מחוברות אל אגן הירכיים. גפיים המשמשות בעיקר להליכה או לריצה נקראות רגלים. ישנם חולייתנים שכל ארבע הגפיים שלהם משמשות להליכה או לריצה בלבד, או שכל הארבע משמשות בעיקר למטרה זו. אצל חולייתנים אחרים עשוי להיות הבדל מהותי בין תפקיד הגפיים הגולגולתיות לבין תפקיד הגפיים הזנביות. לדוגמה, אצל עופות, הגפיים הגולגולתיות הן כנפיים שמשמשות לתעופה, או לשחיה או שהן מנוונות כליל. לעומת זאת הגפיים התחתונות משמשות להליכה ועשויות לשמש גם לריצה, אחיזה בענפים, אחיזה בטרף או תמרון חפצים.
בכל גף קיימים המבנים הבאים, או שהתקיימו המבנים הבאים לפני שהתנוונו:
מפרק חיבור אל אגן הירכיים או השכם, פרק בעל עצם אחת – זרוע או ירך.
מפרק צירי - מרפק או ברך.
פרק בעל שתי עצמות מקבילות - אמה או שוק.
מפרק בעל עצמות קטנות רבות – שורש כף היד או קרסול.
פרק כף הרגל או כף היד ובו חמש אצבעות.
התנוונות הגפיים הקיצונית ביותר התרחשה באבולוציה של הנחשים – נותרו להם שרידים מאגן הירכיים בלבד. התנוונות בולטת אחרת היא ביונקים ימיים - הסנפירים שלהם מכילים עצמות של כפות גפיים ואצבעות בלבד. מקרים פחות קיצוניים של ניוון הם איחוד חמש אצבעות לפרסה, איבוד האגודל (כמו ברגל האחורית של החתוליים) או איבוד שתי אצבעות (כמו בכנפיים של העופות).
בפרוקי-רגליים

בפרוקי-רגליים, גפיים הם זוג איברים בעלי שרירים ומפרקים, המחוברים לפרק של פרוק הרגליים ומכילים שרירים ומפרקים. לדוגמה: רגליים, גפי פה ומחושים. בניגוד לכנפי החולייתנים, כנפי החרקים אינן גפיים משום שהן לא מכילות מפרקים ולא שרירים. כנפי החרקים הן המשכה של הקוטיקולה של שניים מפרקי החזה והן מונעות בעזרת שרירים המצויים בגוף פרקי החזה ומכופפות את כלל הקוטיקולה של פרקים אלה.
גפי פה הן זוג הגפיים המחוברים לאותו פרק של פרוק הרגלים המכיל את הפה ותפקידם הוא על פי רוב עיבוד מזון והכנסתו אל הפה. בחלק גדול מפרוקי הרגליים גפי הפה משמשת גם לתקיפת אויב, כמו צבתות הסרטן. יש מקרים, כמו אצל הנמלים הלוחמות שבהם גפי הפה משמשות רק לתקיפת אויב.
כל גפיהם של פרוקי הרגליים התפתחו במהלך האבולוציה מרגליים. לפרוקי הרגליים הראשוניים היו פרקים דומים מאוד זה לזה ולכל פרק היו זוג רגליים. מצב זה נמצא היום ברוב פרקיו של הנדל. במשך תהליך האבולוציה חלה התמיינות בין הפרקים ועם התמיינות זו חלו הבדלים בין הגפיים של הפרקים. לדוגמה, בחרק שישה פרקים יוצרים את הראש והגפיים של שניים מהם הפכו לגפי פה ולמחושים. שלושה פרקים יוצרים את החזה והגפיים שלהם נותרו רגליים. אצל פרקי החרק שיוצרים את הבטן חלה התנוונות של הגפיים.
הערות שוליים

↑  גפיים – זכר או נקבה? - אתר האקדמיה ללשון העברית
| --- | --- |
בקרת זהויות :  NLI: 987007565352705171  BnF: cb11973212k (data)  GND: 4016074-9  LCCN: sh85046619  LNB: 000114206  NKC: ph121838
גשר שלג

גשר שלג (באנגלית: snow bridge) הוא מבנה מקושת מעל בתרון בקרח, בקיע בסלע, פלג או כל פרצה אחרת בקרקע. גשר כזה נוצר באופן טיפוסי על ידי סחף שלג, שיוצר תחילה כרכוב, העשוי לגדול בהדרגה ולהגיע אל עברה השני של הפרצה.
סכנות

גשר שלג עלול לכסות כליל את הפרצה ולהוות סכנה: למראית עין זהו משטח שלם ויציב, בעוד שלמעשה הוא מכסה את הבתרון או הבקיע ומסתיר אותו תחת שכבת שלג, שעוביה אינו ידוע והוא עלול להיות לא יותר מסנטימטרים אחדים.
גשרי-שלג עלולים להיוצר גם בתוך בתרון, כך שהוא נראה רדוד באופן מטעה.
הואיל וגשר שלג עבה ויציב יותר בשולי הבתרון, נפילה דרך גשר מתרחשת בדרך כלל במרחק מה מן השפה.
גשר ריו–אנטיריו

| --- | --- |

 מידע כללי
 סוג:  גשר מעוגן כבלים
 שימוש:  מכוניות
 כתובת:  Rio, Antirrio 
 מיקום:  מפרץ קורינתוס, בין הפלופונס ליוון היבשתית
 מדינה:  יוון 
 הקמה ובנייה
 תקופת הבנייה:  19 ביולי 1998 – 7 באוגוסט 2004 (6 שנים)
 תאריך פתיחה רשמי:  7 באוגוסט 2004 
 מבנה:  גשר תלוי
 חומרי בנייה:  פלדה 
 עלות:  630 מיליון אירו
 אדריכל:  ברד מיקאליאן
 מידות
 אורך:  2,252 מטר
 רוחב:  27.2 מ' 
 גובה:  52 מטר
 מידע טכני
 אורך דרכי גישה:  630 מטר
 מִפְתָּח מרבי:  560 מטר
 קואורדינטות:  38°19′17″N 21°46′22″E﻿ / ﻿38.32139°N 21.77278°E﻿ / 38.32139; 21.77278
 www.gefyra.gr
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןגשר ריו–אנטיריו(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןגשר ריו–אנטיריוhe
 
גשר ריו–אנטיריו (ביוונית: Γέφυρα Ρίου-Αντιρρίου) הוא גשר מעוגן כבלים, המקשר בין העיר ריו, בצפון הפלופונסוס, לעיר אנטיריו, הממוקמת מעבר למפרץ קורינתוס, על אדמת מערב יוון. הגשר, שנחנך ב-7 באוגוסט 2004, משפר באופן דרמטי את הגישה לפלופונסוס, שנעשתה קודם לכן רק דרך מצר קורינתוס.
המבנה

אורכו של הגשר מגיע ל-2,252 מטר (ויחד עם גשרי הגישה הוא מגיע ל-2,882 מטר). כיוון שהוא מורכב כולו מ-4 עמודים ו-5 רשתות כבלי מתכת, הוא למעשה המישור התלוי על ידי כבלים הארוך ביותר בעולם. רוחבו 28 מטר, והוא כולל כביש בעל ארבעה נתיבים, שניים לכל כיוון, נתיב חירום נוסף ומדרכה להולכי רגל.
הגשר נקרא באופן רשמי "גשר כארילאוס טריקופיס" על שמו של חרילאוס טריקופיס, מהבולטים בראשי הממשלה של יוון ברבע האחרון של המאה ה-19, שהגה את רעיון בניית הגשר בין ריו ואנטיריו, אולם הטכנולוגיה של אז לא איפשרה זאת.
הגשר נחשב ליצירת מופת ארכיטקטונית והנדסית עקב ההתגברות המתוחכמת שנעשתה בבניתו על הקשיים הרבים שעמדו בפני מהנדסי הגשר. קשיים אלה כללו מים עמוקים, חומרי בניין לא בטוחים ליסודות, פעילות סייסמית באזור, וסכנת צונאמי והתרחבות מפרץ קורינתוס עקב תזוזת לוחות טקטוניים.
תכנון הגשר החל באמצע 1990, הכנת האתר לבנייה החלה ב-1998, ובניית העמודים התומכים בשנת 2000. ב-2003 הסתיימה בניית העמודים והחלה בניית רשתות הכבלים התלויות ונתיבי התחבורה. ב-21 במאי 2004 הסתיימה הבנייה המרכזית והחל הגימור (יצירת מעקים, מדרכות, צביעה וכדומה) והכשרת הגשר לעמידה בפני מים וחלודה. ב-7 באוגוסט 2004 נחנך הגשר, שבוע לפני תחילת אולימפיאדת אתונה (2004), ונושאי הלפיד האולימפי היו הראשונים שעברו עליו רשמית.
העלות הכוללת של הגשר הייתה 630 מיליון אירו, ומומנה בחלקה הגדול על ידי האיחוד האירופי, בנייתו הסתיימה לפני לוח הזמנים, שקבע את סיום הבנייה בין ספטמבר לבין נובמבר 2004. תכנון הגשר, ורוב בנייתו נעשתה על ידי החברה הצרפתית "vinci", שמתפעלת אותו תחת זיכיון דרך חברת הבת שלה "Gefyra" ("גשר" ביוונית). הארכיטקט הראשי של הגשר הוא ברד מיקאליאן.
עקב המאפיינים המסובכים של האזור נדרשו פתרונות הנדסיים מיוחדים. נסיבות אלה כללו עומק מים של 65 מטר, קרקעית המפרץ שלא יכולה לשאת משקל רב וליצור התנגדות מספקת, פעילות סייסמית, התרחבות מפרץ קורינתוס ב-30 מילימטר בשנה, והסכנה של תזוזות טקטוניות. כדי להתמודד עם הקשיים יושמו טכניקות מיוחדות:
הושקעו 200 צינורות באורך 25 מטרים, בצורה אנכית, בשטח המיועד להצבת העמודים. כדי למנוע שקיעת העמודים לקרקע החולית בעת רעידת אדמה.
העמודים המרכזים של הגשר לא נבנו על אדמת הים, או נקברו בה, אלא הונחו על מצע של חצץ, שפוזר ושוטח לגובה אחיד על קרקעית הים (משימה מסובכת מאוד בעומק 65 מטר). מטרת מבנה זה היא שבמקרה של תזוזה טקטונית יכלו העמודים לנוע, ללא התמוטטות, על קרקעית הים, בעוד מצע החצץ יספוג אליו את האנרגיה של התנועה.
חלקי הגשר מחוברים לעמודים ולכבלים במגבהים ובמרסנים הידראולים, ובכך מאפשרים לגשר לא להיות נוקשה יותר מדי, דבר שיגרום להתמוטטות ברעידת אדמה, ולא מדי גמיש, מה שיגרום נזק לעמודים, ולבסוף להריסתם. הגמישות של הגשר מאפשרת גם להתגבר על ההתרחבות ההדרגתית והטבעית של מפרץ קורינתוס.
המחיר לנסיעה על הגשר למכוניות פרטיות הוא 14.7 אירו, ולאופנוע - 1.9 אירו.
ג'רמי קלייד

| --- | --- |

ג'רמי קלייד עם פטי דיוק בתוכנית "המופע של פטי דיוק" ב-1965
 לידה:  22 במרץ 1941 (בן 83) דורני בבקינגהאמשייר 
 מדינה:  הממלכה המאוחדת 
 תקופת הפעילות:  מ-1953 
 עיסוק:  מוזיקאי
 מקום לימודים:  איטון קולג'  בית הספר המרכזי לנאום ודרמה בלונדון  Ludgrove School 
 בן או בת זוג:  Vanessa Shanks (1970–?) 
 צאצאים:  Lucy Sophia Clyde, Matthew Thomas Clyde 
 פרופיל ב-IMDb
 
מייקל תומאס ג'רמי קלייד (באנגלית: Michael Thomas Jeremy Clyde; נולד ב-22 במרץ 1941) הוא שחקן ומוזיקאי אנגלי. בשנות השישים של המאה העשרים היה חבר בצמד "צ'אד וג'רמי" שזכה להצלחה מועטה בבריטניה אבל עורר עניין בקרב הקהל האמריקני. לקלייד הייתה קריירה ארוכה במשחק בטלוויזיה והוא הופיע בקביעות בעיקר בגילום דמויות מהמעמד הבינוני גבוה או האריסטוקרטים.
ביוגרפיה

קלייד נולד בכפר דורני שבמחוז בקינגהאמשייר, והוא בנה של ליידי אליזבת ולסלי (אנ'). מצד אמו קלייד הוא צאצא של ארתור ולסלי, הדוכס הראשון מוולינגטון, והוא בן דודו של דוכס ולינגטון הנוכחי.
ב-1953 השתתף קלייד בטקס ההכתרה של המלכה אליזבת השנייה כמשרת כבוד של סבו ונשא את הכתר של סבו במהלך הטקס.
קלייד למד בבתי הספר העצמאיים "לודגרוב סקול" בווקינגהאם וית'אאוט הצמוד לעיר השוק ווקינגהאם במחוז ברקשייר, ובאיטון קולג' בעיירה איטון שבסמוך לווינדזור. בהמשך למד באוניברסיטת גרנובל בצרפת.
ביוגרפיה > קריירה

ב-1965 הופיע קלייד בהצגה המוזיקלית "Passion Flower Hotel" מאת ג'ון בארי וטרוור פיקוק בתיאטרון הנסיך מוויילס בלונדון. עוד השתתפו בהצגה ג'יין בירקין, פרנצ'סקה אניס, פולין קולינס, ניקי הנסון וביל קנרייט.
ב-1969 הופיע במחזה "Conduct Unbecoming" עם צוות השחקנים המקורי ובהם פול ג'ונס. הוא גם נסע לארצות הברית ושיחק בהצגה עם הקאסט המקורי בברודוויי.
קלייד כיכב בתפקיד אורח בפרק בסיטקום האמריקני "My Three Sons", בו צ'יפ דאגלס מתלהב מהעובדה שמישהו מליברפול מגיע להתארח ומצפה ממנו שיהיה בעל כישרון מוזיקלי בעקבות הצלחתם של הביטלס (הפרק שודר בשיאה של הביטלמניה).
ב-1975 שיחק קלייד בעיבוד של ה-BBC לספר "מול פלנדרס". ב-1979 גילם את גודפריד שלקן בסרט האימה "Schalcken the Painter" של ה-BBC. הוא מוכר בעיקר מהופעתו בתפקיד המושל האוסטרי הרמן גסלר בסדרת הפעולה "חץ וקשת" משנות השמונים של המאה העשרים. תפקיד בולט נוסף שלו היה בדמות דיק ספקמן בסדרה הקומית "Is it Legal?" של ITV. קלייד גילם את דמותו של המלך צ'ארלס הראשון בסדרת הטלוויזיה "By the Sword Divided" ששודרה בשנים 1983 עד 1985, ועסקה במלחמת האזרחים באנגליה. עוד ב-1985 כיכב בתפקיד אלג'רנון מונקריף בעיבוד טלוויזיוני למחזה "חשיבותה של רצינות" מאת אוסקר ויילד לצדם של גארי בונד בתפקיד ג'ק וורת'ינג ודיים ונדי הילר בדמות ליידי ברקנל.
ב-2002 הופיע קלייד במחזה "The Falklands Play" (דרמה של ה-BBC על אודות מלחמת פוקלנד) בתפקיד ניקולס הנדרסון שהיה השגריר הבריטי בארצות הברית באותה עת. ב-2004 שיחק בסדרת הדרמה של ה-BBC "היומנים של אלן קלארק" בדמות ג'ונתן אייטקן, פוליטיקאי בריטי שמרני. ב-2008 הופיע בתפקיד רב-פקד בסדרה "אפר לאפר".
בקולנוע השתתף קלייד בסרט "The Great St Trinian's Train Robbery" (מ-1966), במותחן הקומי "Silver Bears" (מ-1977), בסרט הפעולה "North Sea Hijack" בכיכובו של רוג'ר מור, בסרט "הזמנה לחתונה" (1983), בסרט "וילט" (1990), "על קוצה של ירושה" (1993), "המוסקיטר" (2001) ובסרט "אשת הברזל" (2011).
ב-2017 שיחק קלייד במחזמר "The Girls" בתיאטרון פניקס בווסט אנד הלונדוני.
ביוגרפיה > חיים אישיים

קלייד התגרש[דרושה הבהרה] מוונסה פילד שאיתה התחתן ב-1970. לבני הזוג נולדו שני ילדים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 |  | The Great St Trinian's Train Robbery | מונטי |  |
| 1969 |  | The Way We Live Now | לורד נידרדייל | סדרת טלוויזיה |
| 1974 | משפחת פאליסר | The Pallisers | ג'ררד מול |  |
| 1975 | מול פלנדרס | Moll Flanders | אדוארד | סרט טלוויזיה |
| 1976 | מה יפית עמק נוי | How Green Was My Valley | איסטין אוונס | מיני-סדרה |
| 1976 | קו אונידין | The Onedin Line | הנרי בריגס | סדרת טלוויזיה (פרק אחד) |
| 1977 | הדוכסית מרחוב דיוק | The Duchess of Duke Street | אפלבי | בפרק "The Patriots" |
| 1977 |  | Moths | לורד ג'ורה | סרט טלוויזיה |
| 1977 |  | Silver Bears | ניק טופינג |  |
| 1978 | ד'יזראלי - דיוקן של רומנטיקן | Disraeli: Portrait of a Romantic | לורד ג'ון מנרס | מיני-סדרה |
| 1979 |  | North Sea Hijack | טיפינג |  |
| 1983 | הזמנה לחתונה | Invitation to the Wedding | טדי ברינגטון |  |
| 1985 | חשיבותה של רצינות | The Importance of Being Earnest | אלג'רנון מונקריף | סרט טלוויזיה |
| 1987–1989 | חץ וקשת | William Tell | הרמן גסלר | סדרת טלוויזיה |
| 1988 |  | Campaign | דייוויד פוסטגייט | מיני-סדרה |
| 1990 |  | Wilt | יו |  |
| 1990–1993 |  | The Chief | סר אנתוני מיילור | סדרת טלוויזיה |
| 1991 | המפקח מורס | Inspector Morse | רוג'ר מקמיל | בפרק "Who Killed Harry Field?" |
| 1993 | על קוצה של ירושה | Splitting Heirs | הדוכס ה-14 |  |
| 1993 | קספר האוזר | Kaspar Hauser | לורד סטנהופ |  |
| 1995–1996 |  | Is It Legal? | דיק ספקמן | סדרת טלוויזיה |
| 1999 | רציחות במידסומר | Midsomer Murders | ביל מיטשל | בפרק "Strangler's Wood" |
| 2001 | עוקץ בדרכים | Bodywork | בוס |  |
| 2001 | המוסקיטר | The Musketeer | לורד בקינגהאם |  |
| 2002 | דוקטור ז'יוואגו | Doctor Zhivago | פרופסור | מיני-סדרה |
| 2004–2006 | היומנים של אלן קלארק | The Alan Clark Diaries | ג'ונתן אייטקן |  |
| 2005 |  | Mangal Pandey: The Rising | הירסיי |  |
| 2007 | המשפחה שלי | My Family | ד"ר קנט הות'ורן | בפרק "The Ego Has Landed" |
| 2008 | אפר לאפר | Ashes to Ashes |  | סדרת טלוויזיה (פרק אחד) |
| 2008 | איסטאנדרס | EastEnders | ריצ'רד | סדרת טלוויזיה (פרק אחד) |
| 2009 | הדשא ירוק יותר | The Green Green Grass | טריסטרם | סדרת טלוויזיה (פרק אחד) |
| 2010 | החבר'ה הזקנים | The Old Guys | קית' | בפרק "Quiz" |
| 2011 | אחוזת דאונטון | Downton Abbey | גנרל רוברטסון | סדרת טלוויזיה (פרק אחד) |
| 2011 | אשת הברזל | The Iron Lady | ג'יימס ט |  |
| 2012 |  | Candle to Water | בות'י |  |
הערות שוליים

↑  Chad & Jeremy official website
| --- | --- |
בקרת זהויות :  NLI: 987007345041405171  BNE: XX4944304  BnF: cb16254625b (data)  GND: 106218517X  ISNI: 0000 0001 1597 9539  LCCN: n90627813  MusicBrainz: 37378e98-7381-4f89-86d7-701330e5fbec  NKC: pna2005301636  NTA: 294566465  VIAF: 13927696   WorldCat (עם VIAF): 13927696